NARIADENIE KOMISIE (ES) č. 1737/2005
z 21. októbra 2005,
ktorým sa mení a dopĺňa nariadenie (ES) č. 1726/1999, pokiaľ ide o definíciu a prenos informácií o nákladoch práce
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 530/1999 z 9. marca 1999 o štrukturálnej štatistike príjmov a nákladov práce (1), najmä na jeho článok 11 body ii) a iii),
keďže:
(1)
Nariadením Komisie (ES) č. 1726/1999 z 27. júla 1999, ktorým sa vykonáva nariadenie Rady (ES) č. 530/1999 o štrukturálnej štatistike príjmov a nákladov práce, pokiaľ ide o definíciu a prenos informácií o nákladoch práce (2), sa stanovujú vykonávacie opatrenia týkajúce sa definície a členenia poskytovaných informácií a vhodného technického formátu na prenos výsledkov, uvedené v článku 11 nariadenia (ES) č. 530/1999.
(2)
Zisťovanie nákladov práce za referenčný rok 2000 bolo prvým zisťovaním, ktoré vychádzalo z nariadenia (ES) č. 1726/1999. Skúsenosti s týmto zisťovaním poukázali na potrebu zdokonaliť ustanovenia nariadenia (ES) č. 1726/1999 tak, aby sa zosúladili s príslušnými ustanoveniami nariadenia Komisie (ES) č. 1916/2000 z 8. septembra 2000 o vykonávaní nariadenia Rady (ES) č. 530/1999 o štrukturálnej štatistike príjmov a nákladov práce, pokiaľ ide o definíciu a prenos informácií o štruktúre príjmov (3), a aby sa zlepšilo prepojenie medzi údajmi zo zisťovaní príjmov a zisťovaní nákladov práce, ktoré sa zasielajú každý druhý rok.
(3)
Vzhľadom na to by sa malo zmeniť a doplniť nariadenie (ES) č. 1726/1999.
(4)
Opatrenia stanovené v tomto nariadení sú v súlade so stanoviskom Výboru pre štatistické programy,
PRIJALA TOTO NARIADENIE:
Článok 1
Prílohy k nariadeniu (ES) č. 1726/1999 sa nahrádzajú textom príloh k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 21. októbra 2005